title: Komission täytäntöönpanoasetus (EU) 2015/276, annettu 19 päivänä helmikuuta 2015 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               20.2.2015

               FI

               Euroopan unionin virallinen lehti

               L 47/17

         KOMISSION TÄYTÄNTÖÖNPANOASETUS (EU) 2015/276,
   annettu 19 päivänä helmikuuta 2015,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 157, 15.6.2011, s. 1.

      LIITE

         Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  EG

                  116,3

                  IL

                  80,8

                  MA

                  83,9

                  TR

                  122,7

                  ZZ

                  100,9

                  0707 00 05

                  EG

                  191,6

                  TR

                  188,8

                  ZZ

                  190,2

                  0709 93 10

                  MA

                  191,6

                  TR

                  223,5

                  ZZ

                  207,6

                  0805 10 20

                  EG

                  46,3

                  IL

                  69,1

                  MA

                  51,5

                  TN

                  61,9

                  TR

                  68,2

                  ZZ

                  59,4

                  0805 20 10

                  IL

                  132,3

                  MA

                  106,7

                  ZZ

                  119,5

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  129,0

                  JM

                  118,8

                  MA

                  115,7

                  TR

                  78,7

                  US

                  145,3

                  ZZ

                  113,5

                  0805 50 10

                  EG

                  41,1

                  TR

                  58,9

                  ZZ

                  50,0

                  0808 10 80

                  BR

                  69,1

                  CL

                  94,8

                  MK

                  29,8

                  US

                  176,3

                  ZZ

                  92,5

                  0808 30 90

                  CL

                  123,6

                  CN

                  72,2

                  ZA

                  93,2

                  ZZ

                  96,3

         (1)  Kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta 27 päivänä marraskuuta 2012 annetussa komission asetuksessa (EY) N:o 1106/2012 (EUVL L 328, 28.11.2012, s. 7) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 587/2013, annettu 20 päivänä kesäkuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Fraises de Nîmes (SMM)]

text:
               21.6.2013

               FI

               Euroopan unionin virallinen lehti

               L 169/62

      KOMISSION TÄYTÄNTÖÖNPANOASETUS (EU) N:o 587/2013,
   annettu 20 päivänä kesäkuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin [Fraises de Nîmes (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetuksella (EU) N:o 1151/2012 kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Ranskan hakemus nimityksen ”Fraises de Nîmes” rekisteröimiseksi julkaistiin Euroopan unionin virallisessa lehdessä
                   (3) asetuksen (EY) N:o 510/2006 6 artiklan 2 kohdan mukaisesti.

               (3)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys ”Fraises de Nîmes” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä kesäkuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EUVL C 296, 2.10.2012, s. 9.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      RANSKA
      Fraises de Nîmes (SMM)


title: Komission täytäntöönpanoasetus (EU) N:o 81/2012, annettu 31 päivänä tammikuuta 2012 , Lactobacillus pentosus (DSM 14025) -valmistetta rehun lisäaineena koskevan hyväksynnän epäämisestä  ETA:n kannalta merkityksellinen teksti

text:
               1.2.2012

               FI

               Euroopan unionin virallinen lehti

               L 29/36

         KOMISSION TÄYTÄNTÖÖNPANOASETUS (EU) N:o 81/2012,
   annettu 31 päivänä tammikuuta 2012,

      Lactobacillus pentosus (DSM 14025) -valmistetta rehun lisäaineena koskevan hyväksynnän epäämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle tai epäämiselle. Asetuksen (EY) N:o 1831/2003 10 artiklan 7 kohdassa säädetään sellaisten aineiden, mikro-organismien ja valmisteiden arvioinnista, joita käytettiin unionissa säilörehun lisäaineina asetuksen soveltamisen alkamispäivänä. Säilörehun lisäaineet eivät kuuluneet arvioinnin tai hyväksynnän piiriin aiemman unionin lainsäädännön mukaisesti.

               (2)

                  Lactobacillus pentosus (DSM 14025) -valmiste sisällytettiin asetuksen (EY) N:o 1831/2003 10 artiklan 1 kohdan b alakohdan ja 10 artiklan 7 kohdan mukaisesti lisäaineita koskevaan rekisteriin kaikkien eläinlajien säilörehun lisäaineena.

               (3)

               On esitetty asetuksen (EY) N:o 1831/2003 10 artiklan 2 kohdan ja 7 artiklan mukainen hakemus, joka koskee Lactobacillus pentosus (DSM 14025) -valmisteen hyväksyntää kaikkien eläinlajien rehun lisäaineena ja jossa pyydetään valmisteen luokittelemista ”teknologisten lisäaineiden” luokkaan ja ”säilörehun lisäaineiden” funktionaaliseen ryhmään. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 16 päivänä marraskuuta 2011 antamassaan lausunnossa (2), että Lactobacillus pentosus (DSM 14025) on resistentti kolmelle ihmisten ja eläinten hoidossa käytettävälle antibiootille.

               (5)

               Saatavilla olevien tietojen perusteella ei voida sulkea pois riskiä, että Lactobacillus pentosus (DSM 14025) -valmisteen resistenssi kyseisille antibiooteille voi levitä mikro-organismeihin. Näin ollen ei ole vahvistettu, ettei Lactobacillus pentosus (DSM 14025) -valmisteella ole ehdotetuissa käyttöolosuhteissa haitallista vaikutusta eläinten terveyteen, ihmisten terveyteen tai ympäristöön.

               (6)

               Asetuksen (EY) N:o 1831/2003 5 artiklassa säädetyt hyväksynnän edellytykset eivät näin ollen täyty. Lactobacillus pentosus (DSM 14025) -valmisteen hyväksyntä rehun lisäaineena olisi sen vuoksi evättävä.

               (7)

               Koska Lactobacillus pentosus (DSM 14025) -valmisteen jatkokäyttö rehun lisäaineena voi aiheuttaa riskin ihmisten ja eläinten terveydelle, kyseiset tuotteet olisi vedettävä markkinoilta mahdollisimman nopeasti.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Evätään Lactobacillus pentosus (DSM 14025) -valmisteen hyväksyntä eläinten ruokinnassa käytettävänä lisäaineena.
   2 artikla

      Lactobacillus pentosus (DSM 14025) -valmisteen nykyiset varastot ja sitä sisältävät esiseokset on vedettävä markkinoilta mahdollisimman pian ja viimeistään 22 päivänä huhtikuuta 2012. Säilörehua, joka on tuotettu ennen tämän asetuksen voimaantuloa käyttäen Lactobacillus pentosus (DSM 14025) -valmistetta, voidaan käyttää varastojen loppumiseen asti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä tammikuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 268, 18.10.2003, s. 29.

      (2)  EFSA Journal 2011; 9(11):2449.


title: Komission täytäntöönpanoasetus (EU) 2015/1330, annettu 31 päivänä heinäkuuta 2015, tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 234. kerran

text:
               1.8.2015

               FI

               Euroopan unionin virallinen lehti

               L 206/26

         KOMISSION TÄYTÄNTÖÖNPANOASETUS (EU) 2015/1330,
   annettu 31 päivänä heinäkuuta 2015,
   tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 234. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin al-Qaida-verkostoa lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan sekä 7 a artiklan 5 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I luetellaan ne henkilöt, ryhmät ja yhteisöt, joita asetuksessa säädetty varojen ja taloudellisten resurssien jäädyttäminen koskee.

               (2)

               Yhdistyneiden kansakuntien turvallisuusneuvoston alainen pakotekomitea hyväksyi 20 päivänä heinäkuuta 2015 yhden luonnollisen henkilön poistamisen al-Qaida-pakotekomitean laatimasta luettelosta henkilöistä, ryhmistä ja yhteisöistä, joihin varojen ja muiden taloudellisten resurssien jäädyttämistä olisi sovellettava. Lisäksi se päätti 20 päivänä heinäkuuta 2015 muuttaa yhtä kohtaa luettelossa.

               (3)

               Sen vuoksi asetuksen (EY) N:o 881/2002 liite I olisi päivitettävä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä heinäkuuta 2015.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EYVL L 139, 29.5.2002, s. 9.

      LIITE
      Muutetaan asetuksen (EY) N:o 881/2002 liite I seuraavasti:

                  1)

                  Poistetaan luonnollisten henkilöiden luettelosta seuraava kohta:
                  ”Aliaskhab Alibulatovich Kebekov (Алиaсхаб Алибулатович Кебеков) (alias: a) Sheikh Abu Muhammad, b) Ali Abu Muhammad, c) Abu Muhammad Ali Al-Dagestani). Syntynyt 1.1.1972 Teletlin kylässä Šamilin piirissä, joka sijaitsee Dagestanin tasavallassa Venäjän federaatiossa. Venäjän kansalainen. Passin numero: 628605523 (Venäjän ulkomaanpassi, myönnetty 4.7.2006 Venäjän federaation muuttovirastossa, voimassaolo päättyy 16.7.2016). Henkilötunnus: 8203883123 (Venäjän kansallinen passi, myönnetty 16.7.2005 sisäministeriössä (OVD) Kirovskin piirissä, joka sijaitsee Dagestanin tasavallassa Venäjän federaatiossa, voimassaolo päättyy 1.1.2017). Osoite: Shosse Aeroporta, 5 Ap. 7 Mahatškala, Dagestanin tasavalta, Venäjän federaatio. Lisätietoja: a) Fyysinen kuvaus: silmät ruskeat, hiukset harmaat, pituus 170–175 cm, vanttera, soikeat kasvot, parta; b) Isän nimi: Alibulat Kebekovich Kebekov, syntynyt 1927; c) valokuva saatavilla liitettäväksi Interpolin ilmoitukseen turvallisuusneuvoston pakotteista (INTERPOL-UN Security Council Special Notice). 2 a artiklan 4 kohdan b alakohdassa tarkoitettu nimeämispäivä: 23.3.2015.”

                  2)

                  Korvataan luonnollisten henkilöiden luettelossa kohta ”Mohammed Al Ghabra. Osoite: Itä-Lontoo, Yhdistynyt kuningaskunta. Syntymäaika: 1.6.1980. Syntymäpaikka: Damaskos, Syyria. Yhdistyneen kuningaskunnan kansalainen. Passin nro: 094629366 (Yhdistynyt kuningaskunta). Lisätietoja: a) isän nimi on Mohamed Ayman Ghabra; b) äidin nimi Dalal. 2 a artiklan 4 kohdan b alakohdassa tarkoitettu nimeämispäivä: 12.12.2006.” seuraavasti:
                  ”Mohammed Al Ghabra. (alias: a) Mohammed El' Ghabra, b) Danial Adam) Osoite: Itä-Lontoo, Yhdistynyt kuningaskunta. Syntymäaika: 1.6.1980. Syntymäpaikka: Damaskos, Syyria. Yhdistyneen kuningaskunnan kansalainen. Passin nro: 094629366 (Yhdistynyt kuningaskunta). Lisätietoja: a) isän nimi on Mohamed Ayman Ghabra; b) äidin nimi on Dalal. 2 a artiklan 4 kohdan b alakohdassa tarkoitettu nimeämispäivä: 12.12.2006.”


title: Komission täytäntöönpanoasetus (EU) N:o 531/2011, annettu 31 päivänä toukokuuta 2011 , Kyproksen tasavallan hallituksen tosiasialliseen hallintaan kuulumattomilta alueilta sen tosiasialliseen hallintaan kuuluville alueille tuotavia tavaroita koskevista erityissäännöistä annetun asetuksen (EY) N:o 1480/2004 muuttamisesta

text:
               1.6.2011

               FI

               Euroopan unionin virallinen lehti

               L 146/4

         KOMISSION TÄYTÄNTÖÖNPANOASETUS (EU) N:o 531/2011,
   annettu 31 päivänä toukokuuta 2011,
   Kyproksen tasavallan hallituksen tosiasialliseen hallintaan kuulumattomilta alueilta sen tosiasialliseen hallintaan kuuluville alueille tuotavia tavaroita koskevista erityissäännöistä annetun asetuksen (EY) N:o 1480/2004 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon liittymisasiakirjan pöytäkirjassa nro 10 olevan 2 artiklan mukaisesta järjestelystä 29 päivänä huhtikuuta 2004 annetun neuvoston asetuksen (EY) N:o 866/2004 (1) ja erityisesti sen 4 artiklan 12 kohdan,
   on kuullut linja-asetusta käsittelevää komiteaa (2),
   sekä katsoo seuraavaa:

               (1)

               Komission asetuksessa (EY) N:o 1480/2004 (3) säädetään kasvien terveystarkastusta ja raportteja koskevasta erityisjärjestelystä, jota sovelletaan tuotteisiin, jotka koostuvat kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (4) liitteessä V olevan B osan soveltamisalaan kuuluvista kasveista, kasvituotteista ja muista tavaroista.

               (2)

               Kaupan ja talouden vuorovaikutusta saarella on tehostettava niiden kokemusten perusteella, joita on saatu asetuksen (EY) N:o 1480/2004 tultua voimaan.

               (3)

               Perunat ovat merkittävin yksittäinen tuote, jolla käydään kauppaa vihreän linjan yli.

               (4)

               Jotta perunakaupan määrää voidaan lisätä, Kyproksen tasavallan hallituksen tosiasialliseen hallintaan kuulumattomilla alueilla, jäljempänä ’hallintaan kuulumattomilla alueilla’, toimiville perunantuottajille pitäisi antaa lupa kasvattaa toinen perunasato hallintaan kuulumattomilla alueilla viljellyistä maatilan omista siemenperunoista.

               (5)

               Maatilan omista siemenperunoista hallintaan kuulumattomilla alueilla viljellyt perunat kasvatetaan suoraan EU:ssa sertifioiduista siemenperunoista.

               (6)

               Vihreän linjan perunakaupasta vuodesta 2006 saadut myönteiset kokemukset ovat osoittaneet, että hallintaan kuulumattomilla alueilla tuotetut perunat eivät aiheuta kohtuuttomia riskejä kasvien terveydelle Kyproksen tasavallan hallituksen tosiasialliseen hallintaan kuuluvilla alueilla edellyttäen, että kasvien terveystarkastuksista vastaavat komission nimittämät riippumattomat asiantuntijat ja perunoiden jäljitettävyys on varmistettu. Tämän vuoksi tietyt asetuksen (EY) N:o 1480/2004 3 artiklan 1 kohdan toisessa alakohdassa asetetut rajoitukset voidaan poistaa.

               (7)

               Komission nimittämiä kasvien terveyden riippumattomia asiantuntijoita käytetään edelleen hallintaan kuulumattomilla alueilla, jotta voidaan varmistaa tarvittavat takeet jäljitettävyydelle ja perunasadon kasvinterveydelliselle asemalle.

               (8)

               Sen vuoksi asetusta (EY) N:o 1480/2004 olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 1480/2004 seuraavasti:

               1)

               Korvataan 3 artiklan 1 kohdan toinen alakohta seuraavasti:
               ”Kun kyseessä ovat perunat, kasvien terveyden riippumattomien asiantuntijoiden on tarkastettava, että lähetykseen sisältyvät perunat on kasvatettu suoraan siemenperunoista, jotka on sertifioitu jossakin jäsenvaltiossa tai muussa maassa, joista istutettaviksi tarkoitettujen perunoiden tuonti unioniin ei ole kielletty direktiivin 2000/29/EY liitteen III nojalla, tai tässä kohdassa mainittujen sertifioitujen siemenperunoiden tuottamasta ensimmäisestä sadosta saaduista maatilan omista siemenperunoista, jotka on kasvatettu asiantuntijoiden valvonnassa.”

               2)

               Korvataan liite III tämän asetuksen liitteessä olevalla tekstillä.

         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä toukokuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 161, 30.4.2004, s. 128.

      (2)  Perustettu asetuksen (EY) N:o 866/2004 4 artiklan 12 kohdan mukaisesti.

      (3)  EUVL L 272, 20.8.2004, s. 3.

      (4)  EYVL L 169, 10.7.2000, s. 1.

      LIITE

            ”LIITE III

               Asetuksen 3 artiklan 2 kohdassa tarkoitetun kasvien terveyden tarkastusraportin malli


title: Komission täytäntöönpanoasetus (EU) N:o 798/2014, annettu 23 päivänä heinäkuuta 2014 , asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
               25.7.2014

               FI

               Euroopan unionin virallinen lehti

               L 219/1

         KOMISSION TÄYTÄNTÖÖNPANOASETUS (EU) N:o 798/2014,
   annettu 23 päivänä heinäkuuta 2014,
   asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen määrittelyn perustana olevien tietojen säännöllisen tarkastuksen perusteella on välttämätöntä muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 on syytä muuttaa.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteenä olevalla tekstillä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä heinäkuuta 2014.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

      LIITE

            ”LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklan 3 kohdassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kananruhot (ns. 70-prosenttista kanaa), jäädytetyt

                        121,8

                        0

                        AR

                        0207 12 90

                        Kananruhot (ns. 65-prosenttista kanaa), jäädytetyt

                        131,2
                        143,0

                        0
                        0

                        AR
                        BR

                        0207 14 10

                        Luuttomat palat, kukkoa tai kanaa, jäädytetyt

                        293,6
                        220,0
                        326,7
                        244,2

                        2
                        24
                        0
                        17

                        AR
                        BR
                        CL
                        TH

                        0207 14 60

                        Kanan koipi-reisipalat, jäädytetyt

                        122,7

                        6

                        BR

                        0207 27 10

                        Luuttomat palat, kalkkunaa, jäädytetyt

                        344,2
                        310,2

                        0
                        0

                        BR
                        CL

                        1602 32 11

                        Kypsentämättömät valmisteet, kukkoa tai kanaa

                        251,6

                        11

                        BR

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ’ZZ’ tarkoittaa ’muuta alkuperää’.”


title: Komission täytäntöönpanoasetus (EU) 2016/892, annettu 7 päivänä kesäkuuta 2016, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (ETA:n kannalta merkityksellinen teksti)

text:
               8.6.2016

               FI

               Euroopan unionin virallinen lehti

               L 151/4

         KOMISSION TÄYTÄNTÖÖNPANOASETUS (EU) 2016/892,
   annettu 7 päivänä kesäkuuta 2016,
   Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 vahvistettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 497 artiklan 3 kohdan,
   sekä katsoo seuraavaa:

               (1)

               Jotta vältettäisiin kansainvälisten rahoitusmarkkinoiden häiriöt ja estettäisiin se, että laitoksia rangaistaan asettamalla niille suuremmat omien varojen vaatimukset olemassa olevia keskusvastapuolia koskevien lupa- ja tunnustamismenettelyjen aikana, asetuksen (EU) N:o 575/2013 497 artiklan 1 ja 2 kohdassa vahvistetaan siirtymäkausi, jonka aikana kaikkia keskusvastapuolia, joiden kanssa unionin sijoittautuneet laitokset määrittävät transaktioita, pidetään ehdot täyttävinä keskusvastapuolina.

               (2)

               Asetuksella (EU) N:o 575/2013 muutetaan asetusta (EU) N:o 648/2012 (2) tiettyjen parametrien osalta, joita käytetään laskettaessa laitosten omien varojen vaatimuksia, jotka koskevat keskusvastapuoliin liittyviä vastuita. Sen vuoksi asetuksen (EU) N:o 648/2012 89 artiklan 5 a kohdassa vaaditaan, että tietyt keskusvastapuolet ilmoittavat määritysosapuoliltaan saamiensa alkumarginaalien kokonaismäärän tietyn ajanjakson ajan. Kyseinen siirtymäkausi vastaa asetuksen (EU) N:o 575/2013 497 artiklassa säädettyä siirtymäkautta.

               (3)

               Molempien siirtymäaikojen oli määrä päättyä 15 päivänä kesäkuuta 2014.

               (4)

               Asetuksen (EU) N:o 575/2013 497 artiklan 3 kohdassa komissio valtuutetaan antamaan täytäntöönpanosäädös, jotta omien varojen vaatimuksia koskevaa siirtymäkautta voidaan pidentää kuudella kuukaudella poikkeuksellisissa olosuhteissa. Kyseistä pidennystä olisi sovellettava myös asetuksen (EU) N:o 648/2012 89 artiklan 5 a kohdassa säädettyihin määräaikoihin. Kyseisiä siirtymäkausia on pidennetty 15 päivään kesäkuuta 2016 komission täytäntöönpanoasetuksilla (EU) N:o 591/2014 (3), (EU) N:o 1317/2014 (4), (EU) 2015/880 (5) ja (EU) 2015/2326 (6).

               (5)

               Olemassa olevia unioniin sijoittautuneita keskusvastapuolia koskeva lupamenettely on jo käynnissä, mutta sitä ei saada päätökseen 15 päivään kesäkuuta 2016 mennessä. On vielä kaksi unioniin sijoittautunutta keskusvastapuolta, jotka odottavat lupaa. Jos siirtymäaikaa ei pidennetä, unioniin sijoittautuneiden laitosten, joilla on vastuita kyseisille kahdelle keskusvastapuolelle, omia varoja koskevat vaatimukset kasvaisivat kyseisten vastuiden osalta merkittävästi. Vaikka vaatimusten kasvaminen olisikin vain tilapäistä, se saattaisi johtaa siihen, että kyseiset laitokset luopuvat suorien osallistujien asemastaan kyseisissä keskusvastapuolissa tai määrityspalvelujen tarjoamisesta kyseisten laitosten asiakkaille ainakin tilapäisesti, ja aiheuttaa siten häiriöitä markkinoilla, joilla kyseiset keskusvastapuolet toimivat, sekä mahdollisesti yleisesti koko unionin markkinoilla.

               (6)

               Tähän päivään mennessä tunnustamista hakeneista kolmansiin maihin sijoittautuneista keskusvastapuolista Euroopan arvopaperimarkkinaviranomainen on tunnustanut jo 17. Niistä kuusi keskusvastapuolta Kanadasta, Meksikosta, Etelä-Afrikasta ja Sveitsistä on tunnustettu täytäntöönpanopäätöksen (EU) 2015/2326 antamisen jälkeen. Lisäksi keskusvastapuolet Etelä-Koreasta ja Amerikan yhdysvalloista saatetaan tunnustaa komission täytäntöönpanopäätösten (EU) 2015/2038 (7) ja (EU) 2016/377 (8) perusteella. Loput kolmansien maiden keskusvastapuolet kuitenkin odottavat vielä tunnustamista, eikä tunnustamismenettelyä saada päätökseen 15 päivään kesäkuuta 2016 mennessä. Markkinat, joita kyseiset jäljellä olevat keskusvastapuolet palvelevat, voisivat myös kärsiä vakavista häiriöistä, jos ei pidennetä niitä laitoksia koskevaa siirtymäaikaa, joilla on vastuita kyseisille keskusvastapuolille. Syyt ovat samat kuin silloin, kun unioniin sijoittautuneita keskusvastapuolia koskevia siirtymäaikoja ei pidennettäisi.

               (7)

               Unionin sisäisille ja sen ulkopuolisille rahoitusmarkkinoille aiheutuvien häiriöiden välttämistarve, joka aiemmin johti asetuksen (EU) N:o 575/2013 497 artiklan 1 ja 2 kohdassa säädetyn siirtymäkauden pidentämiseen, olisi tästä syystä edelleen olemassa täytäntöönpanoasetuksessa (EU) 2015/2326 vahvistetun siirtymäkauden päättymisen jälkeen. Siirtymäkauden uusi pidentäminen antaisi unioniin sijoittautuneille laitoksille (tai niiden unionin ulkopuolelle sijoittautuneille tytäryrityksille) mahdollisuuden välttää se, että niiden omien varojen vaatimukset kasvavat merkittävästi siitä syystä, ettei ole saatu päätökseen sellaisten keskusvastapuolien lupa- tai tunnustamismenettelyjä, jotka tarjoaisivat unioniin sijoittautuneiden laitosten (tai niiden unionin ulkopuolelle sijoittautuneiden tytäryritysten) tarvitsemia tietyntyyppisiä määrityspalveluja toimivalla ja helppokäyttöisellä tavalla. Sen vuoksi siirtymäkausia olisi tarkoituksenmukaista pidentää vielä kuudella kuukaudella.

               (8)

               Tässä asetuksessa säädetyt toimenpiteet ovat Euroopan pankkikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 575/2013 497 artiklan 1 ja 2 kohdassa sekä asetuksen (EU) N:o 648/2012 89 artiklan 5 a kohdan ensimmäisessä ja toisessa alakohdassa tarkoitettuja 15 kuukauden ajanjaksoja, joita on jo pidennetty täytäntöönpanoasetuksen (EU) N:o 591/2014 1 artiklan, täytäntöönpanoasetuksen (EU) N:o 1317/2014 1 artiklan, täytäntöönpanoasetuksen (EU) 2015/880 1 artiklan ja täytäntöönpanoasetuksen (EU) 2015/2326 1 artiklan mukaisesti, pidennetään vielä kuudella kuukaudella 15 päivään joulukuuta 2016 saakka.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä kesäkuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 27.6.2013, s. 1.

      (2)  Euroopan parlamentin ja neuvoston asetus (EU) N:o 648/2012, annettu 4 päivänä heinäkuuta 2012, OTC-johdannaisista, keskusvastapuolista ja kauppatietorekistereistä (EUVL L 201, 27.7.2012, s. 1).

      (3)  Komission täytäntöönpanoasetus (EU) N:o 591/2014, annettu 3 päivänä kesäkuuta 2014, Euroopan parlamentin ja neuvoston asetuksessa (EU) N:o 575/2013 sekä asetuksessa (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 165, 4.6.2014, s. 31).

      (4)  Komission täytäntöönpanoasetus (EU) N:o 1317/2014, annettu 11 päivänä joulukuuta 2014, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 355, 12.12.2014, s. 6).

      (5)  Komission täytäntöönpanoasetus (EU) 2015/880, annettu 4 päivänä kesäkuuta 2015, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 143, 9.6.2015, s. 7).

      (6)  Komission täytäntöönpanoasetus (EU) 2015/2326, annettu 11 päivänä joulukuuta 2015, Euroopan parlamentin ja neuvoston asetuksissa (EU) N:o 575/2013 ja (EU) N:o 648/2012 tarkoitettujen keskusvastapuoliin liittyvistä vastuista aiheutuvia omien varojen vaatimuksia koskevien siirtymäkausien pidentämisestä (EUVL L 328, 12.12.2015, s. 108).

      (7)  Komission täytäntöönpanopäätös (EU) 2015/2038, annettu 13 päivänä marraskuuta 2015, keskusvastapuolia koskevan Korean tasavallan sääntelykehyksen vastaavuudesta OTC-johdannaisista, keskusvastapuolista ja kauppatietorekistereistä annetun Euroopan parlamentin ja neuvoston asetuksen (EU) N:o 648/2012 vaatimusten kanssa (EUVL L 298, 14.11.2015, s. 25).

      (8)  Komission täytäntöönpanopäätös (EU) 2016/377, annettu 15 päivänä maaliskuuta 2016, Commodity Futures Trading Commissionin hyväksymiä ja valvomia keskusvastapuolia koskevan Amerikan yhdysvaltojen sääntelykehyksen vastaavuudesta Euroopan parlamentin ja neuvoston asetuksen (EU) N:o 648/2012 vaatimusten kanssa (EUVL L 70, 16.3.2016, s. 32).


title: Komission täytäntöönpanoasetus (EU) 2015/1079, annettu 3 päivänä heinäkuuta 2015, asetuksen (EU) N:o 37/2010 muuttamisesta siltä osin kuin on kyse heksaflumuronista (ETA:n kannalta merkityksellinen teksti)

text:
               4.7.2015

               FI

               Euroopan unionin virallinen lehti

               L 175/8

         KOMISSION TÄYTÄNTÖÖNPANOASETUS (EU) 2015/1079,
   annettu 3 päivänä heinäkuuta 2015,
   asetuksen (EU) N:o 37/2010 muuttamisesta siltä osin kuin on kyse heksaflumuronista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Asetuksen (EY) N:o 470/2009 17 artiklassa edellytetään, että unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät, jäljempänä ’MRL-arvot’, vahvistetaan asetuksessa.

               (2)

               Komission asetuksen (EU) N:o 37/2010 (2) liitteen taulukossa 1 vahvistetaan farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus.

               (3)

               Heksaflumuronia ei ole vielä sisällytetty kyseiseen taulukkoon.

               (4)

               Euroopan lääkevirastolle, jäljempänä ’EMA’, on toimitettu hakemus heksaflumuronin MRL-arvojen vahvistamiseksi kaloissa.

               (5)

               EMA on eläinlääkekomitean lausunnon perusteella suositellut, että kaloille vahvistetaan heksaflumuronin MRL-arvo, jota sovelletaan lihakseen ja nahkaan luonnollisessa suhteessa.

               (6)

               Asetuksen (EY) N:o 470/2009 5 artiklan mukaan EMAn on harkittava, voitaisiinko farmakologisesti vaikuttavalle aineelle jonkin tietyn elintarvikkeen osalta vahvistettuja jäämien enimmäismääriä soveltaa samasta eläinlajista peräisin olevaan toiseen elintarvikkeeseen taikka voitaisiinko farmakologisesti vaikuttavalle aineelle yhden tai useamman eläinlajin osalta vahvistettuja jäämien enimmäismääriä soveltaa muihin lajeihin.

               (7)

               EMA on katsonut, että koska aineenvaihdunta on kaloilla vähäisempää kuin nisäkäs- ja lintulajeilla, heksaflumuronin MRL-arvoja kaloissa ei voida ekstrapoloida koskemaan muita elintarviketuotantoon käytettäviä lajeja.

               (8)

               Sen vuoksi asetuksen (EU) N:o 37/2010 liitteen taulukkoa 1 olisi muutettava.

               (9)

               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 2 päivänä syyskuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 152, 16.6.2009, s. 11.

      (2)  Komission asetus (EU) N:o 37/2010, annettu 22 päivänä joulukuuta 2009, farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta (EUVL L 15, 20.1.2010, s. 1).

      LIITE
      Lisätään asetuksen (EU) N:o 37/2010 liitteessä olevaan taulukkoon 1 seuraava vaikuttava aine aakkosjärjestyksen mukaiseen kohtaan:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Heksaflumuroni

                     Heksaflumuroni

                     Kalat

                     500 μg/kg

                     Lihas ja nahka luonnollisessa suhteessa

                     EI OLE

                     Antiparasiittiset aineet/ulkoloislääkkeet”


title: Komission täytäntöönpanoasetus (EU) 2017/1007, annettu 15 päivänä kesäkuuta 2017, lesitiineistä koostuvan valmisteen hyväksymisestä kaikkien eläinlajien rehun lisäaineena (ETA:n kannalta merkityksellinen teksti. )

text:
                  16.6.2017

                  FI

                  Euroopan unionin virallinen lehti

                  L 153/13

            KOMISSION TÄYTÄNTÖÖNPANOASETUS (EU) 2017/1007,
      annettu 15 päivänä kesäkuuta 2017,
      lesitiineistä koostuvan valmisteen hyväksymisestä kaikkien eläinlajien rehun lisäaineena
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
      sekä katsoo seuraavaa:

                  (1)

                  Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Mainitun asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

                  (2)

                  Lesitiinit hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.

                  (3)

                  Asetuksen (EY) N:o 1831/2003 10 artiklan 2 kohdan mukaisesti toimitettiin hakemus, joka koskee lesitiineistä koostuvan valmisteen uudelleenarviointia kaikkien eläinlajien rehun lisäaineena. Hakija pyysi, että kyseinen lisäaine luokiteltaisiin lisäaineluokkaan ”teknologiset lisäaineet” ja funktionaaliseen ryhmään ”emulgointiaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

                  (4)

                  Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä heinäkuuta 2016 antamassaan lausunnossa (3), että lesitiineistä koostuvalla valmisteella ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön. Elintarviketurvallisuusviranomainen totesi myös, että valmistetta pidetään tehokkaana rehussa käytettävänä emulgointiaineena. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaineet määritetään rehusta.

                  (5)

                  Lesitiinien arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

                  (6)

                  Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua hyväksynnästä aiheutuvien uusien vaatimusten noudattamiseen.

                  (7)

                  Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

            ON HYVÄKSYNYT TÄMÄN ASETUKSEN:
      1 artikla
      Hyväksyntä
      Hyväksytään lisäaineluokkaan ”teknologiset lisäaineet” ja funktionaaliseen ryhmään ”emulgointiaineet” kuuluva, liitteessä tarkoitettu lisäaine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
      2 artikla
      Siirtymätoimenpiteet
      1.   Sallitaan liitteessä täsmennetyn lisäaineen ja sitä sisältävien esiseosten, jotka on valmistettu ja varustettu merkinnöillä ennen 6 päivää tammikuuta 2018 ennen 6 päivää heinäkuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
      2.   Sallitaan liitteessä täsmennettyä lisäainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää heinäkuuta 2018 ennen 6 päivää heinäkuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.
      3.   Sallitaan liitteessä täsmennettyä lisäainetta sisältävien rehuseosten ja rehuaineiden, jotka on valmistettu ja varustettu merkinnöillä ennen 6 päivää heinäkuuta 2019 ennen 6 päivää heinäkuuta 2017 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.
      3 artikla
      Voimaantulo
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 15 päivänä kesäkuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 268, 18.10.2003, s. 29.

         (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

         (3)  EFSA Journal 2016;14(8):4560.

         LIITE

                     Lisäaineen tunnistenumero

                     Hyväksynnän haltijan nimi

                     Lisäaine

                     Koostumus, kemiallinen kaava, kuvaus, analyysimenetelmä

                     Eläinlaji tai -ryhmä

                     Enimmäisikä

                     Vähimmäispitoisuus

                     Enimmäispitoisuus

                     Muut määräykset

                     Hyväksynnän voimassaolo päättyy

                     mg lesitiinejä/kg täysrehua, jonka kosteuspitoisuus on 12 %

                        Luokka: teknologiset lisäaineet. Funktionaalinen ryhmä: emulgointiaineet

                     1c322

                     —

                     Lesitiinit

                        Lisäaineen koostumus

                     Lesitiineistä koostuva valmiste, joka sisältää vähintään:

                                 —

                                 fosfolipidejä ≥ 18 %,

                                 —

                                 lysofosfolipidejä ≥ 11 %,

                                 —

                                 muita fosfolipidejä ≥ 6 %,

                           Kosteuspitoisuus ≤ 1 %

                        Tehoaineen kuvaus

                     Lesitiinit (CAS-nro 8002-43-5), joita uutetaan soijapavuista

                        Analyysimenetelmä
                         (1)

                     Rehun lisäaineen ominaispiirteet:
                     Komission asetus (EU) N:o 231/2012 (2) ja vastaavat FAO:n JECFA:n monografiassa olevat testit ”Lesitiinin” (3)
                         (4) osalta.

                     Kaikki eläinlajit

                     —

                     —

                     —

                     Pitoisuustaso täysrehussa: 100–1 500  mg lisäainetta/kg täysrehua

                     6. heinäkuuta 2027

            (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports

            (2)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).

            (3)  FAO JECFA Combined Compendium of Food Additive Specifications, ’Lecithin’, Monograph No. 4 (2007), http://www.fao.org/food/food-safety-quality/scientific-advice/jecfa/jecfa-additives/detail/en/c/260/

            (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm


title: Komission täytäntöönpanoasetus (EU) 2015/1311, annettu 24 päivänä heinäkuuta 2015, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Plate de Florenville (SMM))

text:
               31.7.2015

               FI

               Euroopan unionin virallinen lehti

               L 203/1

         KOMISSION TÄYTÄNTÖÖNPANOASETUS (EU) 2015/1311,
   annettu 24 päivänä heinäkuuta 2015,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Plate de Florenville (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Belgian hakemus nimityksen ”Plate de Florenville” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EU) N:o 1151/2012 51 artiklan mukaisesti, nimitys ”Plate de Florenville” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Plate de Florenville” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.6 ”Hedelmät, vihannekset ja viljat sellaisenaan tai jalostettuina” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä heinäkuuta 2015.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 72, 28.2.2015, s. 26.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) N:o 15/2014, annettu 9 päivänä tammikuuta 2014 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               10.1.2014

               FI

               Euroopan unionin virallinen lehti

               L 5/1

      KOMISSION TÄYTÄNTÖÖNPANOASETUS (EU) N:o 15/2014,
   annettu 9 päivänä tammikuuta 2014,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2014.

            Komission puolesta, puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  97,3

                  MA

                  76,1

                  TN

                  85,4

                  TR

                  129,0

                  ZZ

                  97,0

                  0707 00 05

                  MA

                  158,2

                  TR

                  143,8

                  ZZ

                  151,0

                  0709 93 10

                  MA

                  63,1

                  TR

                  130,8

                  ZZ

                  97,0

                  0805 10 20

                  EG

                  43,4

                  MA

                  85,5

                  TR

                  83,5

                  ZA

                  44,3

                  ZZ

                  64,2

                  0805 20 10

                  IL

                  186,9

                  MA

                  72,7

                  ZZ

                  129,8

                  0805 20 30, 0805 20 50, 0805 20 70, 0805 20 90

                  IL

                  75,9

                  JM

                  93,8

                  MA

                  117,4

                  TR

                  80,8

                  ZZ

                  92,0

                  0805 50 10

                  EG

                  66,2

                  TR

                  70,6

                  ZZ

                  68,4

                  0808 10 80

                  CN

                  110,7

                  MK

                  27,7

                  US

                  155,4

                  ZZ

                  97,9

                  0808 30 90

                  CN

                  53,4

                  US

                  144,5

                  ZZ

                  99,0

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Neuvoston täytäntöönpanoasetus (EU) 2015/376, annettu 6 päivänä maaliskuuta 2015 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta

text:
               7.3.2015

               FI

               Euroopan unionin virallinen lehti

               L 64/15

         NEUVOSTON TÄYTÄNTÖÖNPANOASETUS (EU) 2015/376,
   annettu 6 päivänä maaliskuuta 2015,
   Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetun neuvoston asetuksen (EU) N:o 204/2011 (1) ja erityisesti sen 16 artiklan 2 kohdan,
   sekä katsoo seuraavaa:

               (1)

               Neuvosto hyväksyi 2 päivänä maaliskuuta 2011 asetuksen (EU) N:o 204/2011.

               (2)

               Unionin yleisen tuomioistuimen 24 päivänä syyskuuta 2014 asiassa T-348/13 (2), Kadhaf Al Dam v. neuvosto, antaman päätöksen mukaisesti nimi Ahmed Mohammed Qadhaf Al-Dam olisi poistettava asetuksen (EU) N:o 204/2011 liitteestä III. Lisäksi yhtä asetuksen (EU) N:o 204/2011 liitteeseen III merkittyä henkilöä koskevat tiedot olisi saatettava ajan tasalle.

               (3)

               Asetuksen (EU) N:o 204/2011 liite III olisi näin ollen muutettava vastaavasti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 204/2011 liite III tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä maaliskuuta 2015.

            Neuvoston puolesta

            Puheenjohtaja

         K. GERHARDS

      (1)  EUVL L 58, 3.3.2011, s. 1.

      (2)  Ei vielä julkaistu oikeustapauskokoelmassa.

      LIITE

                  1.

                  Korvataan asetuksen (EU) N:o 204/2011 liitteessä III oleva seuraavaa henkilöä koskeva merkintä seuraavasti:

                              Nimi

                              Tunnistustiedot

                              Perusteet

                              Luetteloon merkitsemisen päivämäärä

                              ”1.

                              ABDULHAFIZ, Mas'ud, eversti (alias ABDULHAFID (sukunimi), Massoud (etunimi))

                              Asema: Asevoimien komentaja
                              Syntymäaika: 1.1.1937
                              Syntymäpaikka: Tripoli, Libya

                              Kolmanneksi korkein asema asevoimissa. Merkittävä rooli sotilastiedustelussa.

                              28.2.2011”

                  2.

                  Poistetaan asetuksen (EU) N:o 204/2011 liitteessä III olevasta luettelosta seuraavaa henkilöä koskeva merkintä:

                              ”8.

                              QADHAF AL-DAM, Ahmed Mohammed.”


title: Komission täytäntöönpanoasetus (EU) N:o 338/2011, annettu 7 päivänä huhtikuuta 2011 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Magiun de prune Topoloveni (SMM))

text:
               8.4.2011

               FI

               Euroopan unionin virallinen lehti

               L 94/21

         KOMISSION TÄYTÄNTÖÖNPANOASETUS (EU) N:o 338/2011,
   annettu 7 päivänä huhtikuuta 2011,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Magiun de prune Topoloveni (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan ensimmäisen alakohdan,
   sekä katsoo seuraavaa:

               (1)

               Romanian hakemus nimityksen ”Magiun de prune Topoloveni” rekisteröimiseksi julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan ensimmäisen alakohdan mukaisesti.

               (2)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä huhtikuuta 2011.

            Komission puolesta, puheenjohtajan nimissä

         Dacian CIOLOŞ

            Komission jäsen

      (1)  EUVL L 93, 31.3.2006, s. 12.

      (2)  EUVL C 241, 8.9.2010, s. 3.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      ROMANIA
      Magiun de prune Topoloveni (SMM)


title: Neuvoston täytäntöönpanoasetus (YUTP) 2017/402, annettu 7 päivänä maaliskuuta 2017, Etelä-Sudanin tilanteen johdosta määrättävistä rajoittavista toimenpiteistä annetun asetuksen (EU) 2015/735 20 artiklan 3 kohdan täytäntöönpanosta

text:
               9.3.2017

               FI

               Euroopan unionin virallinen lehti

               L 63/7

         NEUVOSTON TÄYTÄNTÖÖNPANOASETUS (YUTP) 2017/402,
   annettu 7 päivänä maaliskuuta 2017,
   Etelä-Sudanin tilanteen johdosta määrättävistä rajoittavista toimenpiteistä annetun asetuksen (EU) 2015/735 20 artiklan 3 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Etelä-Sudanin tilanteen johdosta määrättävistä rajoittavista toimenpiteistä ja asetuksen (EU) N:o 748/2014 kumoamisesta 7 päivänä toukokuuta 2015 annetun neuvoston asetuksen (EU) 2015/735 (1) ja erityisesti sen 20 artiklan 3 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 7 päivänä toukokuuta 2015 asetuksen (EU) 2015/735.

               (2)

               Yhdistyneiden kansakuntien turvallisuusneuvoston päätöslauselman 2206 (2015) nojalla perustettu turvallisuusneuvoston komitea saattoi 12 päivänä tammikuuta 2017 ajan tasalle tiedot kuuden sellaisen henkilön osalta, joihin kohdistetaan rajoittavia toimenpiteitä.

               (3)

               Asetuksen (EU) 2015/735 liite I olisi näin ollen muutettava tämän mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) 2015/735 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa
      Tehty Brysselissä 7 päivänä maaliskuuta 2017.

            Neuvoston puolesta

            Puheenjohtaja

         L. GRECH

      (1)  EUVL L 117, 8.5.2015, s. 13.

      LIITE
      Korvataan jäljempänä lueteltuja henkilöitä koskevat merkinnät seuraavasti:
      A.   HENKILÖT

      1.   Gabriel JOK RIAK (alias: a) Gabriel Jok b) Jok Riak c) Jock Riak)

      Arvonimi: Kenraaliluutnantti
      Nimike: Sudanin kansan vapautusarmeijan (SPLA) 1. sektorin komentaja
      Syntymäaika: 1966
      Syntymäpaikka: Bor, Sudan/Etelä-Sudan
      Kansalaisuus: Etelä-Sudan
      Osoite: a) Unityn osavaltio, Etelä-Sudan b) Wau, Western Bahr El Ghazal, Etelä-Sudan
      YK nimennyt:1.7.2015

         Lisätietoja: Komentanut tammikuusta 2013 SPLA:n 1. sektoria, joka operoi pääasiassa Unityn osavaltiossa. On tässä asemassa SPLA:n 1. sektorin komentajana laajentanut tai jatkanut Etelä-Sudanin konfliktia ja on siten rikkonut vihollisuuksien lopettamista koskevaa sopimusta. SPLA on Etelä-Sudanissa toimiva sotilaallinen yhteisö, joka on osallistunut toimiin, jotka ovat laajentaneet Etelä-Sudanin konfliktia. Se on rikkonut tammikuussa 2014 tehtyä vihollisuuksien lopettamista koskevaa sopimusta ja 9.5.2014 Etelä-Sudanin kriisin ratkaisemisesta tehtyä sopimusta, jolla sitouduttiin uudelleen vihollisuuksien lopettamista koskevaan sopimukseen, ja estänyt Afrikan sarven alueen maiden yhteistyöjärjestön (IGAD) valvonta- ja seurantamekanismin toimintaa. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5879060.

         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

      Gabriel Jok Riak merkittiin luetteloon 1.7.2015 päätöslauselman 2206 (2015) 7(a), 7(f) ja 8 kohdan nojalla syynä ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna”, ”kansainvälisten rauhanturva-, diplomaatti- tai humanitaaristen operaatioiden toiminnan, IGADin valvonta- ja seurantamekanismi mukaan luettuna, tai humanitaarisen avun jakamisen tai sen saannin estäminen”, ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät”.
      Gabriel Jok Riak on Sudanin kansan vapautusarmeijan (SPLA) 1. sektorin komentaja. SPLA on Etelä-Sudanissa toimiva sotilaallinen ryhmittymä, joka on osallistunut Etelä-Sudanin konfliktia laajentaneisiin toimiin. Se on rikkonut tammikuussa 2014 tehtyä vihollisuuksien lopettamista koskevaa sopimusta ja 9.5.2014 Etelä-Sudanin kriisin ratkaisemisesta tehtyä sopimusta (toukokuun sopimus), jolla sitouduttiin uudelleen vihollisuuksien lopettamista koskevaan sopimukseen.
      Jok Riak on komentanut tammikuusta 2013 SPLA:n 1. sektoria, joka operoi pääasiassa Unityn osavaltiossa. SPLA:n 3., 4. ja 5. divisioona kuuluvat 1. sektorin ja sen komentajan Jok Riakin alaisuuteen.
      Jok Riak ja SPLA:n 1. sektori sekä kolme sen alaisuuteen kuuluvaa osastoa ovat osallistuneet useisiin alla yksityiskohtaisemmin kuvattuihin toimiin, jotka rikkovat tammikuussa 2014 tehtyä vihollisuuksien lopettamista koskevaa sopimusta ja sen velvoitteita, joihin kuuluu oppositiojoukkoihin kohdistuvien sotilaallisten toimien ja muiden provokatiivisten toimien lopettaminen, joukkojen pitäminen niiden nykyisissä asemissa ja pidättyminen sotilaalliseen yhteenottoon mahdollisesti johtavista joukkojen liikkeistä ja ampumatarvikkeiden toimituksista.
      Jok Riakin johtamat SPLA:n joukot ovat syyllistyneet useaan otteeseen vihollisuuksiin ja rikkoneet näin vihollisuuksien lopettamista koskevaa sopimusta.
      10.1.2014 SPLA:n joukot valloittivat 1. sektorin komentajan Jok Riakin johdolla Bentiun kaupungin, joka oli ollut oppositiossa olevan Sudanin kansan vapautusliikkeen (SPLM-IO) hallussa 20.12.2013 alkaen. SPLM-IO:n taistelijoita joutui SPLA:n 3. divisioonan väijytyksen ja hyökkäyksen kohteeksi Leerin lähellä pian tammikuussa 2014 tehdyn vihollisuuksien lopettamista koskevan sopimuksen allekirjoittamisen jälkeen, ja huhtikuun puolivälissä 2014 SPLA:n 3. divisioona valtasi Mayomin ja surmasi yli 300 SPLM-IO:n taistelijaa.
      Jok Riakin johtamat SPLA-joukot valtasivat 4.5.2014 Bentiun uudelleen. SPLA:n tiedottaja sanoi valtion televisiossa Jubassa, että Jok Riakin johtamat hallituksen joukot ovat vallanneet Bentiun neljältä iltapäivällä, ja lisäsi, että 3. divisioona ja SPLA:n erikoisjoukot osallistuivat toimiin. Vain joitakin tunteja sen jälkeen, kun toukokuun sopimuksesta oli ilmoitettu, SPLA:n 3. ja 4. divisioonan joukot torjuivat opposition taistelijat, jotka olivat aiemmin hyökänneet SPLA:n asemiin Bentiun lähellä ja Etelä-Sudanin pohjoisilla öljyalueilla.
      Toukokuun sopimuksen allekirjoittamisen jälkeen SPLA:n 3. divisioonan joukot valtasivat jälleen Wang Kain, ja divisioonan komentaja Santino Deng Wol antoi joukoilleen luvan surmata kaikki aseita kantaneet tai kodeissaan piileskelevät henkilöt ja määräsi polttamaan kaikki kodit, joista tavattiin opposition joukkoja.
      Huhtikuun lopussa ja toukokuussa 2015 Jok Riakin johtamat SPLA:n 1. sektorin joukot toteuttivat Lakesin osavaltiosta käsin täysimittaisen sotilaallisen hyökkäyksen Unityn osavaltiossa olevia opposition joukkoja vastaan.
      Jok Riakin raportoidaan edellä mainitun vihollisuuksien lopettamista koskevan sopimuksen vastaisesti pyrkineen korjaamaan ja modifioimaan panssarivaunuja, jotta niitä voitaisiin käyttää opposition joukkoja vastaan syyskuun alkupuolella 2014. Lokakuun 2014 loppupuolella siirrettiin ainakin 7 000 SPLA:n joukkoihin kuuluvaa taistelijaa sekä raskasta aseistusta 3. ja 5. divisioonasta vahvistamaan 4. divisioonan joukkoja, joita vastaan oppositio oli hyökännyt Bentiun lähellä. Marraskuussa 2014 SPLA toi uutta sotilaskalustoa ja aseita, mm. panssaroituja miehistönkuljetusajoneuvoja, helikoptereita, tykkejä ja ampumatarvikkeita, 1. sektorin vastuualueelle, todennäköisesti opposition vastaisten sotatoimien valmistelemiseksi. Helmikuun alkupuolella 2015 Jok Riakin raportoidaan määränneen panssaroituja miehistönkuljetusajoneuvoja Bentiuun mahdollisesti alueella tapahtuneiden opposition väijytysten torjumiseksi.
      Huhti- ja toukokuussa 2015 Unityn osavaltioon tehtyjen hyökkäysten jälkeen SPLA:n 1. sektori epäsi Bentiussa toimivan Afrikan sarven alueen maiden yhteistyöjärjestön valvonta- ja seurantamekanismin (IGAD-MVM) pyynnön saada tutkia tätä vihollisuuksien lopettamisesta tehdyn sopimuksen rikkomista; IGAD-MVM:lta evättiin siten vapaus liikkua tehtävänsä hoitamisen edellyttämällä tavalla.
      Lisäksi Jok Riak laajensi huhtikuussa 2014 Etelä-Sudanin konfliktia aseistamalla ja värväämällä 1 000 Dinka-nuorta perinteisten SPLA-joukkojen täydentämiseksi.
      2.   Simon Gatewech DUAL (alias: a) Simon Gatwich Dual b) Simon Getwech Dual c) Simon Gatwec Duel d) Simon Gatweach e) Simon Gatwick f) Simon Gatwech g) Simon Garwich h) General Gaduel i) Dhual)

      Arvonimi: Kenraalimajuri
      Nimike: Oppositiossa olevan Sudanin kansan vapautusliikkeen (SPLM-IO) yleisesikunnan päällikkö
      Syntymäaika: 1953
      Syntymäpaikka: a) Akobo, Jonglein osavaltio, Sudan/Etelä-Sudan b) Urorin piirikunta, Jonglein osavaltio, Sudan/Etelä-Sudan
      Osoite: Jonglein osavaltio, Sudan/Etelä-Sudan
      YK nimennyt: 1.7.2015

         Lisätietoja: SPLM-IO:n yleisesikunnan päällikkö, aiemmin oppositiojoukkojen komentaja Jongelin osavaltiossa. Hänen joukkonsa hyökkäsivät helmikuun 2015 alussa Jonglein osavaltioon, ja maaliskuusta 2015 lähtien hän on yrittänyt horjuttaa rauhaa Jonglein osavaltiossa kohdistamalla hyökkäyksiä siviiliväestöön. Valokuva saatavilla liitettäväksi Interpolin ilmoitukseen YK:n turvallisuusneuvoston pakotteista. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5879066.

         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

      Simon Gatwech Dual merkittiin luetteloon 1.7.2015 päätöslauselman 2206 (2015) 6, 7(a), 7(d) ja 8 kohdan nojalla syynä ”suora tai välillinen vastuu Etelä-Sudanin rauhaa, turvallisuutta tai vakautta uhkaavista toimista tai politiikoista taikka suora tai välillinen myötävaikuttaminen tai osallistuminen tällaisiin toimiin tai politiikkoihin”, ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna”, ”siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta”, ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät”.
      Simon Gatwech Dual (Gatwech Dual) on osallistunut Etelä-Sudanin rauhaa, turvallisuutta tai vakautta uhkaaviin toimiin tai politiikkoihin ja toiminut SPLM-IO-ryhmän (Sudan People's Liberation Movement in Opposition) johtajana; mainittu yhteisö on osallistunut Etelä-Sudanin rauhaa, turvallisuutta tai vakautta uhanneisiin toimiin ja kohdistanut väkivaltaisia iskuja siviiliväestöön, muun muassa naisiin ja lapsiin.
      Gatwech Dual on SPLM-IO:n yleisesikunnan päällikkö ja oli aiemmin oppositiojoukkojen komentaja Jonglein osavaltiossa.
      Vuosina 2014–2015 Gatwech Dualin komennossa oli suuri määrä joukkoja, ja hän toimi jokseenkin itsenäisesti merkittävissä iskuissa. Gatwech Dual johtaa SPLM-IO:n joukkojen käyttöä ja todennäköisesti myös joidenkin White Army -ryhmän joukkojen (nuer-heimoon kuuluvista nuorista koostuvien puolisotilaallisten joukkojen) käyttöä.
      Huhtikuun lopussa 2014 Gatwech Dualin komennossa olleet joukot saivat haltuunsa Jonglein osavaltion alueita edetessään osavaltion pääkaupunkiin Boriin saakka. Gatwech Dual saattoi käyttää hyväkseen tietoa huhtikuun 17. päivän 2014 hyökkäyksestä, joka oli kohdistunut nuer-heimoon kuuluviin maansisäisiin pakolaisiin Borissa sijaitsevassa YK:n tukikohdassa, ja yllyttää joukkojaan kostamaan iskun. Tulitauon rikkomisista 14. elokuuta 2014 esitetyssä IGADin valvonta- ja tarkastusmekanismin yhteenvetoraportissa mainittiin myös Ylä-Niilin (Upper Nile), Unityn ja Jonglein osavaltioissa olleen Gatwech Dualin komentamia joukkoja.
      Gatwech Dualin joukot tekivät helmikuun 2015 alussa iskun Jonglein osavaltiossa. Maaliskuusta 2015 asti Gatwech Dual on yrittänyt rikkoa rauhaa Jonglein osavaltiossa tekemällä siviiliväestöön kohdistettuja iskuja.
      Huhtikuun 2015 lopussa Gatwech Dual osallistui Ylä-Niilin osavaltiossa olleisiin Etelä-Sudanin hallituksen joukkoihin kohdistettujen yllätysiskujen suunnitteluun ja koordinointiin. Vihollisuuksien lopettamista koskevan sopimuksen rikkomisia koskeneessa IGADin valvonta- ja tarkastusmekanismin yhteenvetoraportissa ajalta 12.–31. toukokuuta 2015 lueteltiin Gatwechin komennossa olleiden oppositiojoukkojen toimia, jotka rikkoivat sopimusta, mukaan lukien isku hallituksen joukkoja vastaan Ayodissa.
      Gatwech Dualin komentamat SPLM-IO:n joukot kohdistivat iskujaan naisiin, lapsiin ja siviiliväestöön. Raporttien mukaan Gatwech Dual käski komentamiaan joukkoja surmaamaan dinka-heimoon kuuluvia sotavankeja, naisia ja lapsia, ja hänen komentamiinsa joukkoihin kuuluneet sotilashenkilöt olivat todenneet, ettei oppositiojoukkojen pitäisi tehdä eroa eri dinka-heimojen välillä vaan surmata kaikki.
      3.   James Koang CHUOL (alias: a) James Koang Chol Ranley b) James Koang Chol c) Koang Chuol Ranley d) James Koang Chual)

      Arvonimi: Kenraalimajuri
      Syntymäaika: 1961
      Kansalaisuus: Etelä-Sudanin passin nro: R00012098, Etelä-Sudan
      YK nimennyt: 1.7.2015

         Lisätietoja: Nimitetty SPLAIO-ryhmän (Sudan People's Liberation Army in Opposition) erityisdivisioonan komentajaksi joulukuussa 2014. Hänen joukkonsa ovat osallistuneet siviiliväestöön kohdistettuihin iskuihin. Helmikuussa 2014 hänen komentamansa joukot hyökkäsivät Yhdistyneiden kansakuntien leireihin, sairaaloihin, kirkkoihin ja kouluihin ja syyllistyivät laajamittaisiin raiskauksiin, kidutuksiin ja omaisuuden tuhoamisiin yrittäen siten karkottaa alueelta hallituksen puolella olevat siviilihenkilöt, sotilaat ja poliisit. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5879069.

         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

      James Koang Chuol (Koang) merkittiin luetteloon 1.7.2015 päätöslauselman 2206 (2015) 6, 7(a), 7(d) ja 8 kohdan nojalla syynä ”suora tai välillinen vastuu Etelä-Sudanin rauhaa, turvallisuutta tai vakautta uhkaavista toimista tai politiikoista taikka suora tai välillinen myötävaikuttaminen tai osallistuminen tällaisiin toimiin tai politiikkoihin”, ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna”, ”siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta”, ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät”.
      James Koang Chuol (Koang) on uhannut Etelä-Sudanin rauhaa, turvallisuutta tai vakautta asemassaan hallituksen vastaisten joukkojen johtajana Unityn osavaltiossa Etelä-Sudanissa. Hänen johtamansa joukot ovat kohdistaneet iskuja siviiliväestöön, mukaan lukien naisiin ja lapsiin, syyllistyen tappoihin ja seksuaaliseen väkivaltaan sekä hyökänneet kouluihin, sairaaloihin, uskonnon harjoittamiseen käytettyihin tiloihin ja paikkoihin, joista siviiliväestö on hakenut suojaa.
      Koang jätti asemansa SPLA-ryhmän (Sudan People's Liberation Army) neljännen divisioonan komentajana joulukuussa 2013. Koangin käskyjen alaisina toimineet SPLA-ryhmästä loikanneet sotilaat teloittivat tukikohdassaan kaikkiaan 260 vastapuolen joukkoihin kuulunutta taistelijaa ennen kuin iskivät osavaltion pääkaupungissa Bentiussa ja surmasivat siviilihenkilöitä.
      Koang nimitettiin SPLAIO-ryhmän (Sudan People's Liberation Army in Opposition) erityisdivisioonan komentajaksi joulukuussa 2014. Tässä uudessa asemassaan Koang johti tammikuussa 2015 Ylä-Niilin osavaltion Renkin ja Mabanin piirikunnissa hallituksen joukkoja vastaan tehtyjä iskuja, jotka mainittiin IGADin valvonta- ja tarkastusmekanismin raportissa vihollisuuksien lopettamista koskevan sopimuksen rikkomisina.
      Helmikuussa 2014 Koangin saatua komentoonsa hallituksen vastaiset joukot Unityn osavaltiossa nuo joukot hyökkäsivät Yhdistyneiden kansakuntien leireihin, sairaaloihin, kirkkoihin ja kouluihin ja syyllistyivät laajamittaisiin raiskauksiin, kidutuksiin ja omaisuuden tuhoamisiin yrittäen siten karkottaa alueelta hallituksen puolella olevat siviilihenkilöt, sotilaat ja poliisit. 14.–15.4.2014 Koangin joukot saivat vallattua Bentiun raskaiden taistelujen jälkeen ja osallistuivat siviiliväestöön kohdistettuihin hyökkäyksiin. Bentiussa tekemissään erillisissä iskuissa moskeijaan, kirkkoon ja hylättyyn elintarvikeavun jakopisteeseen joukot erottelivat suojaa hakeneet siviilihenkilöt toisistaan etnisen ryhmän ja kansalaisuuden perusteella ja ryhtyivät sen jälkeen tappamaan kohdennetusti tiettyjä ryhmiä. Ainakin 200 ihmistä sai surmansa ja 400 haavoittui. Raporttien mukaan Koang käski syyskuun 2014 puolivälissä joukkonsa iskemään dinka-heimoon kuuluvia siviilejä vastaan Ylä-Niilin osavaltiossa tehdyssä hyökkäyksessä.
      4.   Santino Deng WOL (alias: a) Santino Deng Wuol b) Santino Deng Kuol)

      Arvonimi: Kenraalimajuri
      Nimike: SPLA:n 3. divisioonan komentaja
      Syntymäaika: 9.11.1962
      Syntymäpaikka: Aweil, Sudan/Etelä-Sudan
      YK nimennyt: 1.7.2015

         Lisätietoja: On johtanut oppositiojoukkojen vastaisia sotilastoimia ja yhteenottoihin johtaneita joukkojen liikkeitä, ja on siten vastuussa vihollisuuksien lopettamista koskevan sopimuksen rikkomisesta. Toukokuussa 2015 hänen komentamansa joukot surmasivat lapsia, naisia ja vanhoja miehiä, polttivat omaisuutta ja varastivat karjaa edetessään Unityn osavaltion läpi kohti Thorjathin öljykenttää. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5879071

         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

      Santino Deng Wol merkittiin luetteloon 1.7.2015 päätöslauselman 2206 (2015) 7(a), 7(d) ja 8 kohdan nojalla syynä ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna”, ”siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta”, ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät”.
      Santino Deng Wol (Deng Wol) on SPLA-ryhmän (Sudan People's Liberation Army) kenraalimajuri ja SPLA-ryhmän kolmannen divisioonan komentaja. SPLA on Etelä-Sudanissa toimiva sotilaallinen yhteisö, joka on osallistunut toimiin, jotka ovat laajentaneet Etelä-Sudanin konfliktia. Se on muun muassa rikkonut tammikuussa 2014 tehtyä vihollisuuksien lopettamista koskevaa sopimusta ja 9.5.2014 Etelä-Sudanin kriisin ratkaisemisesta tehtyä sopimusta (toukokuun sopimus), jolla sitouduttiin uudelleen vihollisuuksien lopettamista koskevaan sopimukseen.
      Deng Wol on johtanut oppositiojoukkojen vastaisia sotilastoimia ja yhteenottoihin johtaneita joukkojen liikkeitä, ja on siten vastuussa vihollisuuksien lopettamista koskevan sopimuksen rikkomisesta.
      Pian sen jälkeen, kun molempien osapuolten neuvottelijat olivat päässeet sopimukseen vihollisuuksien lopettamisesta, Deng Wol valmistautui joukkoineen etenemään Leerin kaupunkiin Unityn osavaltiossa. Sen jälkeen joukot väijyttivät kapinallistaistelijajoukon ja hyökkäsivät sitä vastaan lähellä Leeriä.
      Huhtikuun 2014 puolivälissä Deng Wolin joukot valmistautuivat raporttien mukaan valtaamaan Bentiun takaisin hallituksen vastaisilta joukoilta. Myöhemmin samassa kuussa Deng Wolin joukot valtasivat Mayomin käytyään kiivaan taistelun, jossa ne surmasivat yli 300 oppositiojoukkojen taistelijaa. Sen jälkeen toukokuun 2014 alussa Deng Wolin joukot valtasivat Tor Abyadin ja surmasivat siinä yhteydessä oppositiojoukkojen taistelijoita. Pian sen jälkeen SPLA-ryhmän joukot Deng Wolin joukot niiden mukana hyökkäsivät Wang Kain kaupunkiin Unityn osavaltiossa ja ottivat sen haltuunsa. Deng Wol antoi joukoilleen luvan surmata kaikki aseistetut tai kodeissaan piileskelevät henkilöt ja käski niitä polttamaan kaikki kodit, joissa oli opposition kannattajia.
      Deng Wolin kolmas divisioona osallistui huhti–toukokuussa 2015 Unityn osavaltiossa tehtyyn hyökkäykseen, jonka kuluessa SPLA käynnisti koordinoidun hyökkäyksen vallatakseen opposition tukikohdat Mayomin, Guitin, Kochin, Mayenditin ja Leerin piirikunnissa. Deng Wolin komentamat joukot surmasivat lapsia, naisia ja vanhoja miehiä, polttivat omaisuutta ja varastivat karjaa edetessään Unityn osavaltion läpi kohti Thorjathin öljykenttää toukokuussa 2015. Lisäksi raporttien mukaan saman kuun alussa Deng Wol vaati teloittamaan vangitut opposition sotilaat.
      5.   Marial Chanuong Yol MANGOK (alias: a) Marial Chinuong b) Marial Chan c) Marial Chanoung Yol d) Marial Chinoum)

      Nimike: a) SPLA-ryhmän (Sudan People's Liberation Army) kenraalimajuri b) presidentin henkivartiokaartin yksikön komentaja
      Syntymäaika: 1.1.1960
      Syntymäpaikka: Yirol, Lakesin osavaltio
      Kansalaisuus: Etelä-Sudanin passin nro: R00005943, Etelä-Sudan
      YK nimennyt: 1.7.2015

         Lisätietoja: Hänen komentamansa presidentin henkivartiokaartin yksikkö johti nuer-heimoon kuuluvien siviilien surmaamisia Jubassa ja sen ympäristössä. Monet surmatuista haudattiin joukkohautoihin. Yhteen tällaiseen hautaan väitetään haudatun 200–300 siviilihenkilöä. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/72684667.

         Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:

      Marial Chanuong Yol Mangok merkittiin luetteloon 1.7.2015 päätöslauselman 2206 (2015) 7(a), 7(c), 7(d) ja 8 kohdan nojalla syynä ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna”, ”sovellettavan ihmisoikeuksia koskevan kansainvälisen oikeuden tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteutus Etelä-Sudanissa”, ”siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta”, ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät”.
      Mangok on Etelä-Sudanin hallituksen alaisen presidentin henkivartiokaartin komentaja, joka johti Juban operaatioita 15.12.2013 alkaneiden taisteluiden jälkeen. Hän toteutti käskyjä riisua aseista nuer-heimon sotilaita ja antoi sen jälkeen käskyn käyttää Jubassa panssarivaunuja hyökkäyksiin poliittisia toimijoita vastaan. Näissä hyökkäyksissä surmattiin oppositiojohtaja Riek Macharin 22 aseistamatonta henkivartijaa ja entisen sisäministerin Gier Chuang Aluongin seitsemän henkivartijaa.
      Monista uskottavista lähteistä on saatu tieto, että Juban ensimmäisissä operaatioissa Mangokin johtama presidentin henkivartiokaarti johti nuer-heimoon kuuluvien siviilien surmaamisia Jubassa ja sen ympäristössä. Monet surmatuista haudattiin joukkohautoihin. Yhteen tällaiseen hautaan väitetään haudatun 200–300 siviilihenkilöä.
      6.   Peter GADET (alias: a) Peter Gatdet Yaka b) Peter Gadet Yak c) Peter Gadet Yaak d) Peter Gatdet Yaak e) Peter Gatdet f) Peter Gatdeet Yaka)

      Arvonimi: a) Kenraali b) Kenraalimajuri
      Syntymäaika: 1957–1959 välisenä aikana
      Syntymäpaikka: a) Mayomin piirikunta Unityn osavaltio b) Mayan, Unityn osavaltio
      YK nimennyt: 1.7.2015

         Lisätietoja: Nimitettiin SPLA-IO-ryhmän operaatioista vastaavaksi yleisesikunnan apulaispäälliköksi 21.12.2014. Hänen komentamansa joukot kohdistivat iskuja siviiliväestöön, mukaan lukien naisiin, huhtikuussa 2014 Bentiuhun tehdyssä hyökkäyksessä ja surmasivat henkilöitä kohdistetusti etnisen ryhmän perusteella. Linkki Interpolin ilmoitukseen YK:n turvallisuusneuvoston pakotteista: https://www.interpol.int/en/notice/search/un/5879076.
      Peter Gadet merkittiin luetteloon 1.7.2015 päätöslauselman 2206 (2015) 7(a), 7(d), 7(e) ja 8 kohdan nojalla syynä ”toimet tai politiikat, joiden tarkoituksena tai tuloksena on ollut Etelä-Sudanin konfliktin laajentuminen tai jatkuminen tai sovinnonteon tai rauhanneuvottelujen tai -prosessien estäminen, vihollisuuksien lopettamista koskevan sopimuksen rikkominen mukaan luettuna”, ”siviileihin, mukaan lukien naisiin ja lapsiin, kohdistuneet iskut keinoina väkivalta (tappo, vammauttaminen, kidutus tai raiskaus tai muu seksuaalinen väkivalta mukaan lukien), kaappaaminen, tahdonvastainen katoaminen tai pakkosiirto tai iskut kouluihin, sairaaloihin, uskonnon harjoittamiseen käytettyihin tiloihin tai paikkoihin, joista siviiliväestö on hakenut suojaa, tai toimiminen tavalla, joka merkitsee vakavaa ihmisoikeusrikkomusta tai kansainvälisen humanitaarisen oikeuden loukkausta”, ”lasten värvääminen aseellisiin ryhmiin tai joukkoihin Etelä-Sudanin aseellisen konfliktin yhteydessä”, ja toimiminen johtajana ”sellaisessa yhteisössä, joka on osallistunut tai jonka jäseniä on osallistunut 6 ja 7 kohdissa kuvattuihin toimiin, mukaan lukien Etelä-Sudanin hallitus, oppositio, puolisotilaalliset joukot tai muut vastaavat ryhmät”.

         Lisätietoja

      Peter Gadet on SPLA-IO-ryhmän (Sudan People's Liberation Army in Opposition) joukkojen komentaja. Joukot ovat osallistuneet Etelä-Sudanin konfliktia laajentaneisiin toimiin. Ne ovat muun muassa rikkoneet tammikuussa 2014 tehtyä vihollisuuksien lopettamista koskevaa sopimusta.
      Gadetin johtamat joukot hyökkäsivät maaliskuun 2014 lopussa Kakaan Ylä-Niilin osavaltiossa ja valtasivat sen SPLA-ryhmältä (Sudan People's Liberation Army). Sen jälkeen Gadet siirrettiin Jonglein osavaltiosta Bentiuhun, jossa hänet nimettiin Unityn osavaltion sotilaskuvernööriksi. Hänen tehtävänään oli auttaa hallituksen vastaisten joukkojen pyrkimyksiä saada liikkeelle pääosin bol nuer -heimoon kuuluva väestö. Tämän jälkeen Gadet johti SPLA-IO-ryhmän hyökkäyksiä Unityn osavaltiossa. Gadetin joukot olivat vastuussa erään venäläisen yhtiön jo osittain valmiiksi rakentaman öljynjalostamon tuhoamisesta Unityn osavaltiossa. Lisäksi Gadetin joukot ottivat haltuunsa Unityn osavaltion öljykentillä Tor Abyadin ja Kilo 30:n alueet.
      Huhtikuun 2014 puolessavälissä 50 000 hallituksen vastaisten joukkojen sotilasta piiritti Malakalin valmistellessaan hyökkäystä Bentiuhun. 15.4.2014 Gadetin joukot hyökkäsivät Bentiuhun ja valtasivat sen, ennen kuin menettivät jälleen kaupungin hallinnan. Gadetin johtamat joukot kohdistivat iskuja siviiliväestöön, mukaan lukien naisiin, huhtikuussa 2014 Bentiuhun tehdyssä hyökkäyksessä ja surmasivat henkilöitä kohdistetusti etnisen ryhmän perusteella.
      Kesäkuussa 2014 Peter Gadet antoi SPLA-IO-ryhmän komentajille ohjeen värvätä joukkoihinsa nuoria kaikissa kapinallisten hallussa olevissa osavaltioissa.
      25.–29.10.2014 Gadetin komentamat joukot piirittivät Bentiun ja Rubkonan ja hyökkäsivät niihin. Ne ottivat 29.10. lyhyeksi aikaa haltuunsa Bentiun kaupungin ennen vetäytymistään.
      21.12.2014 Gadet nimitettiin SPLA-IO-ryhmän operaatioista vastaavaksi yleisesikunnan apulaispäälliköksi. Tämän nimityksen jälkeen SPLA-IO:n joukkojen todettiin IGADin valvonta- ja tarkastusmekanismin raportissa syyllistyneen lukuisiin vihollisuuksien lopettamista koskevan sopimuksen rikkomisiin Unityn, Ylä-Niilin ja Jonglein osavaltioissa.